# 9. Golygu Tudalennau Cartref Adrannau

Mae tudalennau cartref adrannau'n wahanol i dudalennau eraill yn yr adran a dylid eu trin yn wahanol. Maent yn cael eu galw'n dudalennau "dewislen arbennig" (special menu). Mae trefn dewislen arbennig yn eithaf cymhleth, a dylech fod yn ofalus iawn wrth olygu cynnwys ynddynt.

Mae tudalen dewislen arbennig yn cynnwys nifer o rannau:


* Rhan [lefel uchaf yr adran](#_Top_Level_Section), sydd fel rheol yn cynnwys Bloc Cyswllt ac a allai gynnwys *News Chooser*
* Nifer o is-adrannau ychwanegol:
  + *[column 1](#_colofn_1)*
  + *[column 2](#_colofn_2)*
  + *[departmental colours](#_Lliwiau_adrannol_(Ni)*
* Gan ddibynnu ar yr adran mae'n bosibl y ceir hefyd:
  + [*column 3*](#_column_3)
  + [*top*](#_top_story) *story*

Dylid gosod yr holl is-adrannau i beidio ag ymddangos yn y llywio.

Ni ddylech geisio ychwanegu neu dynnu gwahanol rannau o'r ddewislen arbennig, ond gallwch olygu rhywfaint o'r cynnwys drwy ddefnyddio'r sgiliau yr ydych wedi'u dysgu yn y tudalennau gwybodaeth blaenorol. Gweler y tudalennau canlynol i gael rhagor o fanylion am bob rhan o'r ddewislen arbennig.

## Cynnwys Adran Lefel Uchaf

O fewn eich adran lefel uchaf dylech ddod o hyd i'r Bloc Cyswllt ac mae'n bosibl y cewch hyd i ‘*News Chooser*’. Er enghraifft, yn adran lefel uchaf canlynol:



Mae'r cynnwys Metadata ar waelod y rhestr yn fetadata arbennig sy'n gysylltiedig ag enwau'r cyrsiau a addysgir gan yr adran. Dim ond gweinyddwyr all olygu hwn.

### *Contact Block*

Mae'r *contact block* yn floc cyswllt safonol fel pob tudalen arall. Bydd yn gyswllt adrannol cyffredinol yn hytrach na bod yn gyswllt penodol y byddech chi'n ei gael ar dudalennau sy'n gysylltiedig â maes penodol. Mae'n debygol o ddrychweddu cynnwys a ddefnyddir mewn nifer o dudalennau o fewn yr adran. Gweler [Taflen Wybodaeth 3.1](https://www.aber.ac.uk/cy/is/it-services/web/cms/info-sheets/) i gael rhagor o wybodaeth am Flociau Cyswllt.

### *News Chooser*

Mae'r *News Chooser* yn fath arbennig o gynnwys sy'n galluogi i'r newyddion adrannol ymddangos ar waelod tudalen gartref yr Adran. Os ydych wedi galluogi'r system newyddion ar gyfer eich adran, byddwch yn gweld y darn hwn o gynnwys, ond ni ddylech geisio ei olygu. Gweler [Taflen Wybodaeth 10](https://www.aber.ac.uk/cy/is/it-services/web/cms/info-sheets/) i gael rhagor o wybodaeth.


## Is-Adrannau

## *column 1*


Dyma'r golofn gyntaf ar y dudalen. Er enghraifft:



Nid oes gan rai adrannau'r bloc lled dwbl (is-adran prif stori) ar y brig, dim ond colofnau. Er enghraifft - Gwasanaethau Croeso:



O fewn is-adran *column 1*, bydd un darn o gynnwys neu fwy:



Mae gan y rhan fwyaf o adrannau golofnau wedi'u gwneud allan o flociau o luniau (teils), felly fe welwch sawl darn o gynnwys wrth ddefnyddio'r math o gynnwys *'Background image block (no text)*'.

Os oes arnoch angen golygu bloc llun, edrychwch ar Daflen Wybodaeth 21 i gael rhagor o fanylion.

Os oes arnoch angen golygu cynnwys cyffredinol, golygwch ef yn yr un modd ag arfer gan sicrhau eich bod yn ymwybodol y dylai penawdau fod o fewn y cynnwys gan ddefnyddio 'heading 2' yn hytrach nag yn y maes Teitl.

## *column 2*

Dyma'r ail golofn ar y dudalen.

Mae strwythur *column 2* yn debyg iawn i *column 1*.

O fewn is-adran *column 2*, bydd un darn o gynnwys neu fwy:

Mae gan y rhan fwyaf o adrannau golofnau wedi'u gwneud allan o flociau o luniau (teils), felly fe welwch sawl darn o gynnwys wrth ddefnyddio'r math o gynnwys *'Background image block (no text)*'.

Os oes arnoch angen golygu bloc llun, edrychwch ar Daflen Wybodaeth 21 i gael rhagor o fanylion.

Os oes arnoch angen golygu cynnwys cyffredinol, golygwch ef yn yr un modd ag arfer gan sicrhau eich bod yn ymwybodol y dylai penawdau fod o fewn y cynnwys gan ddefnyddio 'heading 2' yn hytrach nag yn y maes Teitl.

## *column 3*

Os yw eich adran yn defnyddio'r System Newyddion, efallai na fydd *column 3* yn bresennol, ond os ydyw, bydd yr eitemau ynddi'n ymddangos o dan y ffrwd newyddion.

Mae strwythur *column 3* yn debyg iawn i golofnau 1 a 2.

O fewn is-adran *column 3*, bydd un darn o gynnwys neu fwy:

Mae gan y rhan fwyaf o adrannau golofnau wedi'u gwneud allan o flociau o luniau (teils), felly fe welwch sawl darn o gynnwys wrth ddefnyddio'r math o gynnwys 'Background image block (no text)'. Caiff y rhain eu harddangos yn wahanol yng ngholofn 3 o'i gymharu â cholofnau 1 a 2. Mae'n bosibl bod gan rai adrannau flociau o Gynnwys Cyffredinol sy'n cynnwys testun a dolenni, yn ogystal â chynnwys Dolenni Cyfryngau Cymdeithasol sy'n cynnwys dolenni i Twitter, Facebook, ac ati.

Os oes arnoch angen golygu bloc llun, edrychwch ar Daflen Wybodaeth 21 i gael rhagor o fanylion.

Os oes arnoch angen golygu cynnwys cyffredinol, golygwch ef yn yr un modd ag arfer gan sicrhau eich bod yn ymwybodol y dylai penawdau fod o fewn y cynnwys gan ddefnyddio *'heading 2'* yn hytrach nag yn y maes Teitl.

## *top story*

Nid oes gan bob adran yr is-adran hon. Mae'n floc lled 2 golofn ar frig y ddewislen arbennig. Er enghraifft, yn Adran y Gwyddorau Bywyd:



Gallai'r is-adran prif stori gynnwys un o 3 math gwahanol o gynnwys:

* *Background image block (no text) (topstory)* - mae hwn yn debyg i'r blociau lluniau a ddefnyddir yn aml yn y colofnau. Mae hwn yn fwy, felly mae'n llenwi lled y golofn ddwbl.
* *Image Gallery or Slideshow Import* – mae hwn yn ddarn o gynnwys sy'n tynnu llithrydd lluniau i mewn sy'n cylchdroi'n awtomatig drwy nifer o luniau gyda thestun a dolenni cysylltiedig ar hyd y gwaelod.
* *General content* - ni chaiff hwn ei ddefnyddio'n eang, ond os yw'n bresennol gall gynnwys testun a dolenni.

Os oes arnoch angen golygu bloc llun, edrychwch ar Daflen Wybodaeth 21 i gael rhagor o fanylion.

Os oes arnoch angen golygu llithrydd lluniau, [cysylltwch â Gwasanaethau Gwybodaeth](https://aber.ac.uk/cy/is/help/contactus/) am gymorth.

Os oes arnoch angen golygu cynnwys cyffredinol, golygwch ef yn yr un modd ag arfer gan sicrhau eich bod yn ymwybodol y dylai penawdau fod o fewn y cynnwys gan ddefnyddio 'heading 2' yn hytrach nag yn y maes Teitl.

## *departmental colours* (Ni ddylid golygu hwn)

Mae'r adran *departmental colours* yn rheoli'r pennyn ar gyfer eich adran. **NI ddylech olygu'r adran hon**.